Document ID: 31977R0209

ΚΑΝΟΝΙΣΜΟΣ (ΕΟΚ) αριθ. 209/77 ΤΗΣ ΕΠΙΤΡΟΠΗΣ της 31ης Ιανουαρίου 1977 περί τροποποιήσεως του κανονισμού (ΕΟΚ) αριθ. 776/73, περί καταχωρήσεως των συμβάσεων και ανακοινώσεων των στοιχείων στον τομέα του λυκίσκου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1696/71 του Συμβουλίου, της 26ης Ιουλίου 1971, περί κοινής οργανώσεως αγοράς στον τομέα του λυκίσκου(1), όπως τροποποιήθηκε με την πράξη προσχωρήσεως (2), και ιδίως το άρθρο 6 παράγραφος 5 και το άρθρο 18,
Εκτιμώντας:
ότι ο κανονισμός (ΕΟΚ) αριθ. 776/73 της Επιτροπής, της 20ής Μαρτίου 1973, περί καταχωρήσεως των συμβάσεων και ανακοινώσεων των στοιχείων στον τομέα του λυκίσκου (3), καθιέρωσε τον κατάλογο των στοιχείων, τα οποία τα Κράτη μέλη υποχρεούνται να υποβάλλουν στην Επιτροπή προκειμένου να καταρτίζεται η ετήσια έκθεση που προβλέπεται στο άρθρο 11 του κανονισμού (ΕΟΚ) αριθ. 1696/71- ότι αυτά τα στοιχεία αφορούν ιδίως τα έσοδα που εισπράττονται από τους καλλιεργητές-
ότι η διάρθρωση της αγοράς μπορεί να ποικίλλει κατά περιοχές και γι' αυτό πρέπει να καθορισθούν ορισμένα στοιχεία και στάδια εκτιμήσεως των εσόδων, ώστε να είναι δυνατή η σύγκριση των στοιχείων όλων των Κρατών μελών-
ότι, τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως του Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4 του κανονισμού (ΕΟΚ) αριθ. 776/73 αντικαθίσταται ως ακολούθως:
"Κάθε Κράτος μέλος ανακοινώνει στην Επιτροπή το αργότερο την 31η Μαρτίου κάθε έτους τα ακόλουθα στοιχεία:
1. Για κάθε αναγνωρισμένη περιοχή παραγωγής και ποικιλία:
α) για τη συγκομιδή του τρέχοντος ημερολογιακού έτους και για κάθε επόμενη συγκομιδή:
- τις ποσότητες του λυκίσκου, οι οποίες αποτελούν αντικείμενο συμβάσεων, που έχουν συναφθεί εκ των προτέρων,
- τη μέση τιμή ανά 50 χιλιόγραμμα-
β) για όλες τις πραγματοποιηθείσες παραδόσεις, που αναφέρονται στη συγκομιδή του προηγουμένου ημερολογιακού έτους, με διάκριση μεταξύ των συμβάσεων που έχουν συναφθεί εκ των προτέρων και των λοιπών συμβάσεων:
- τις παραδοθείσες ποσότητες λυκίσκου,
- τις μέσες τιμές ανά 50 χιλιόγραμμα-
γ) το στάδιο της εμπορίας, στο οποίο έχουν πραγματοποιηθεί οι μέσες τιμές.
2. Για όλες τις παραδόσεις, που έχουν πραγματοποιηθεί και αναφέρονται στο προηγούμενο ημερολογιακό έτος:
α) τις μέσες δαπάνες πρώτης επεξεργασίας του λυκίσκου (πρώτη ξήρανση και πρώτη συσκευασία), τις οποίες αντιμετωπίζουν οι παραγωγοί στον αγρό ανά 50 χιλιόγραμμα -
β) τις μέσες δαπάνες της δεύτερης επεξεργασίας του λυκίσκου (θειάφισμα, τελική ξήρανση, τελική συσκευασία, σήμανση) ανά 50 χιλιόγραμμα) -
γ) τις μέρες δαπάνες αποθεματοποιήσεως του λυκίσκου σε κώνους τις οποίες αντιμετωπίζουν για λογαριασμό των παραγωγών, οι ομάδες παραγωγών, οι οποίες αποτελούν ή όχι αντικείμενο της προβλεπομένης στο άρθρο 7 παράγραφος 3 του κανονισμού (ΕΟΚ) αριθ. 1696/71 αναγνωρίσεως και οι έμποροι, ανά 50 χιλιόγραμμα-
δ) τις μέσες δαπάνες της εμπορίας, τις οποίες αντιμετωπίζουν οι ομάδες αυτές, ανά 50 χιλιόγραμμα.
3. Στην περίπτωση, που η επεξεργασία του λυκίσκου απαιτεί μια μόνο εργασία, το ενδιαφερόμενο Κράτος μέλος μπορεί να αποστέλλει ένα μόνο ποσό, για τις δαπάνες που προβλέπονται στην παράγραφο 2 α) και β).
4. Για την περίοδο από 1η Σεπτεμβρίου έως 31 Αυγούστου, διακρίνοντας μεταξύ των ενδοκοινοτικών συναλλαγών και των συναλλαγών μετά τρίτων χωρών, τις ποσότητες και την τιμή "ελεύθερο στα σύνορα" (ανά 100 χιλιόγραμμα)
α) εισαγωγής:
- 12.06 λυκίσκων (κώνοι και λουπουλίνη),
- 13.03 Α VI εκχυλίσματος λυκίσκου-
β) εξαγωγής:
- 12.06 λυκίσκων (κώνοι και λουπουλίνη),
- 13.03 Α VI εκχυλίσματος λυκίσκου."
Άρθρο 2
Η πρώτη φράση του άρθρου 6 του κανονισμού (ΕΟΚ) αριθ. 776/73 συμπληρώνεται ως ακολούθως:
"διακρίνοντας μεταξύ των εκτάσεων του πρώτου έτους παραγωγής, του δευτέρου έτους παραγωγής και των λοιπών εκτάσεων:".
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος
Έγινε στις Βρυξέλλες, στις 31 Ιανουαρίου 1977.

Labels: 11
17
4
3
12